text: Venstre-kandidater holder lav profil
  20 oktober 2013 kl. 14.01
  Tidligere statsminister og formand for Venstre Lars Løkke Rasmussens kostbare rejser for klimaorganisationen GGGI er en møgsag for Venstres kommunalpolitikere, men de ønsker ikke at kaste mere benzin på bålet, mens de lægger op til en hektisk kommunal valgkamp.
  Det viser en rundspørge til borgmester-kandidater i Syd- og Sønderjylland, som TV SYD har foretaget.
  De søger at lægge mest mulig afstand til sagen.
  Samstemmende siger de som borgmesterkandidat H.P. Geil i Haderslev:
  - Jeg er ikke bange for, at sagen kommer til at smitte af på kommunalvalget. Der er en ærgerlig sag for Venstre, men den får ikke betydning lokalt. Jeg er overbevist om, at vælgerne sagtens kan skelne mellem landspolitik og kommunalpolitik.
  